Ministrul Mediului a povestit cum a fost atacat șeful Salvamont Predeal. „Nu-l putem suspecta că a provocat ursul”
Ministrul Mediului, Mircea Fechet, invitat la emisiunea Jurnalul de Seară de la Digi24, a explicat că relocarea și alungarea urșilor agresivi nu face nimic altceva decât să mute problema în altă localitate sau „să ne facă să mai câștigăm puțin timp”. Oficialul a subliniat că ursul care coboară în în gospodăriile oamenilor, care coboară în comunitate, „e întotdeauna un urs care va repeta acel comportament” și a explicat ce s-a întâmplat în cazul salvamontistului din Predeal.